Liga majstrov žien UEFA

**Liga majstrov žien UEFA** (tiež nazývaná aj **ženská Liga majstrov** alebo **Liga majsteriek**), predtým nazývaná **Pohár žien UEFA** (20012009), je európska ženská futbalová súťaž, ktorú organizuje UEFA. Zúčastňujú sa jej najlepšie klubové tímy z európskych líg. 

Prvýkrát sa súťaž hrala v sezóne 2001/2002 pod názvom *Pohár žien UEFA*. Od sezóny 2009/2010 bola súťaž premenovaná na Ligu majstrov. Najvýznamnejšími zmenami v roku 2009 bolo zahrnutie druhých miest z ôsmich najlepších krajín, jednozápasové finále na rozdiel od dvojzápasového finále v predchádzajúcich rokoch a až do roku 2018 sa hralo finále v rovnakom meste ako finále Ligy majstrov UEFA mužov. V sezóne 2021/2022 samotná súťaž po prvýkrát v ére Ligy majstrov žien zahŕňala skupinovú fázu, ktorá sa od sezóny 2025/2026 prejde do ligovej fázy.

Lyon je najúspešnejším klubom v histórii súťaže, titul získali osemkrát, vrátane piatich po sebe idúcich titulov v rokoch 2016 až 2020. Arsenal je súčasným obhajcom titulu, keď vo finále v roku 2025 porazil Barcelonu.

## Formát

### Pohár žien UEFA (20012009)
V prvých troch ročníkoch sa predkolom zredukoval počet tímov na 32. Od druhého ročníka sa predkolo hralo formou miniturnajov štyroch tímov a víťazný tím postúpil do druhého kvalifikačného kola, ktorý sa označoval aj skupinová fáza. V tejto fáze bolo 8 skupín po štyroch tímoch, hralo sa systémom každý s každým jeden zápas. Víťazný tím skupiny postúpil do štvrťfinále.

Od sezóny 2004/2005 bola kvalifikačná fáza rozšírená na 9 skupín po štyroch tímoch. Víťazné tímy postúpili do skupinovej fázy. Sedem tímov postúpilo do skupinovej fázy priamo (v sezóne 2007/2008 to bolo 10 skupín po 4, víťazné tímy postúpi do skupinovej fázy a 1 tím z druhého miesta, 5 tímov postúpilo priamo do skupinovej fázy). V skupinovej fáza hralo 16 tímov rozdelených do 4 skupín, prvé dva tímy z každej skupiny postúpili do štvrťfinále.

Vyraďovacia fáza sa hrala ako dvojzápas doma a vonku, okrem finále v prvom ročníku.

### Liga majsteriek (20092021)
11. decembra 2008 UEFA oznámila, že súťaž bude zmenená a premenovaná na Ligu majstrov žien od sezóny 2009/2010. Tak ako v mužskej súťaži, do súťaže pribudli aj tímy z druhých miest domácich líg z najlepších ženských domácich líg v Európe.

Do súťaže sa mohli zapojiť majsterky domácich líg zo všetkých 55 futbalových asociácií UEFA, ktoré mali ženskú ligu na kvalifikáciu. Kvôli rôznemu počtu tímov v súťaži počas rokov, menil sa aj počet tímov v kvalifikačnej časti. Počty sa menili podľa týchto princípov:

* V kvalifikačnej časti boli tímy rozdelené do skupín po 4.
* Víťazky skupiny a čo najmenší počet tímov na druhom mieste postúpili do vyraďovacej fázy, v ktorej bolo 32 tímov.
* Majsterky domácich líg z najlepšie umiestených asociácií podľa koeficientu postúpili priamo do vyraďovacej fázy, v ktorej bolo 32 tímov.

Vo vyraďovacej fázy sa hralo dvojzápasovo, doma a vonku, okrem finálového zápasu.

#### Malé zmeny
Pri prvom oznámení nového formátu sa do súťaže mali zapojiť po 2 tímy z ôsmich najlepších asociácií podľa koeficientu UEFA, tímy z druhého miesta domácej ligy mali súťažiť v kvalifikačnej časti.

V sezóne 2011/2012 tímy z druhých miest domácich líg z ôsmich najlepších asociácií sa kvalifikovalo priamo do vyraďovacej fázy, v ktorej bolo 32 tímov. Počas piatich rokov, keď fungoval tento formát, 7 krajín zostali v najlepšej osmičke: Nemecko, Švédsko, Anglicko, Francúzsko, Dánsko, Rusko a Taliansko. A ôsma krajina bola každý rok iná: Island, Nórsko, Rakúsko, Česko a Španielsko.

Súťaž sa v sezóne 2016/2017 rozšírila o tímy z druhých miest domácich líg z asociácií na 9. až 12. mieste podľa koeficientu UEFA.

Vo všetkých 11 sezónach podľa tohto formátu, kvalifikačná fáza obsahovala 7 až 10 skupín po 4 tímy. Víťazky skupín a 0 až 2 tímy na druhých miestach skupín postúpili do vyraďovacej fázy. Počet tímov, ktoré priamo vstúpili až do vyraďovacej fázy sa počas rokov menil od 20 po 25 tímov.

Kvôli obmedzeniam počas pandémie COVID sezóny 2019/2020 a 2020/2021 boli upravené. Štvrťfinále, semifinále a finále sa v sezóne 2019/2020 hralo a v lete 2020 a len jednozápasovo. V sezóne 2020/2021 sa kvalifikačná časť hrala jednozápasovo, 20 zápasov v 1. kole a 10. zápasov v 2. kole. Víťazky sa pripojili do vyraďovacej fázy k 22 tímom. Vyraďovacia fáza sa hrala normálnym spôsobom.

### Liga majsteriek (20212025)
Nový formát podľa ktorého sa hralo od sezóny 2021/2022 oznámili 4. decembra 2019. Do súťaže sa zapojili 3 tímy zo šiestich najlepších asociácií, podľa koeficientu UEFA, 2 tímy zo 7. až 16. miesta, a po 1 tím zo zvyšných asociácií. V skupinovej fáze sa hralo systémom každý s každým doma a vonku. A kvalifikácií sa hralo dvoma cestami (majstrovská a nemajstrovská) pre tímy, ktoré sa nekvalifikovali priamo do skupinovej fázy.

* Kvalifikácia má dve kolá. V 1. kole hrali 3 alebo 4 tímy miniturnaj vyraďovacím spôsobom a 2. kolo sa hralo dvojzápasovo. Obe kolá sa hrali v oboch častiach, podľa toho ako sa tím kvalifikoval:
** V majstrovskej časti hrali majsterky domácich líg z asociácií na 8. až 50. mieste podľa koeficientu. 7 tímov postúpilo.
** V nemajstrovskej časti hrali tímy z druhých miest domácich líg z asociácií na 1. až 16. mieste a tímy z tretích miest domácich líg z asociácií na 1. až 6. mieste. 5 tímov postúpilo.
* Do skupinovej fázy postúpili priamo: obhajkyne titulu, majsterky domácich líg z asociácií na prvých troch miestach podľa koeficientu. Hralo sa v 4 skupinách, dva tímy z každej skupiny postúpili do dvojzápasového štvrťfinále.

### Liga majsteriek (2025súčasnosť)
UEFA predstavila nový formát 4. decembra 2023, ktorý platí od sezóny 2025/2026. Do súťaže sa zapoja po 3 tímy zo siedmich najlepších asociácii podľa koeficientu UEFA, po 2 tímy z 8. až 17. miesta, a ostatní po 1 tíme. Súťaž má ligovú fázu, ktorá  pozostáva zo 6 zápasov proti 6 súperom (3 doma a 3 vonku) a dvoch častí (majstrovská časť a nemajstrovská časť) pre tímy, ktoré sa automaticky nekvalifikujú do ligovej fázy.

* Kvalifikácia prebieha v dvoch samostatných častiach, maximálne v troch kolách.
** V majstrovskej časti súťažia majsterky domácich líg z krajín na 7. mieste a nižšom spolu s víťazkou druhej súťaže (Európsky pohár žien). 4 tímy postúpia do ligovej fázy. 1. a 2. kolo sa hrá formou miniturnajov. 3. kolo sa hrá dvojzápasovo.
** V nemajstrovskej časti súťažia tímy umiestnené na druhých miestach domácich líg z asociácii na 4. až 17. mieste podľa koeficientu a tímy z tretích miest domácich súťaži z líg na 1. až 7. mieste podľa koeficientu. Druhé kolo sa hrá ako séria miniturnajov 4 tímov. Tretie kolo sa hrá dvojzápasovo.
** Porazené z tretieho kola a tímy, ktoré sa umiestili na druhom a treťom mieste v druhom kole miniturnajov postúpia do Európskeho pohára žien UEFA. Tímy, ktoré sa umiestnia na štvrtom mieste v druhom kole miniturnajov a porazené tímy z prvého kola vypadávajú zo súťaže
* Ligová fáza pozostáva z deviatich tímov, ktoré sa kvalifikujú priamo: obhajkyne titulu, majsterky domácich líg z asociácií umiestnených na šiestom alebo vyššom mieste, ako aj tímy z 2. miesta domácich líg z dvoch najlepších asociácií.
** Štyri najlepšie tímy z ligovej fázy postúpia do štvrťfinále, zatiaľ čo tímy z piateho až dvanásteho miesta sa kvalifikujú do vyraďovacieho kola play-off. Zostávajúcich šesť tímov bude vyradených.

## Prehľad finálových zápasov

## Štatistiky

### Zoznam víťaziek

### Najlepšie strelkyne turnajov
Ocenenie je udeľované hráčke, ktorá strelí najviac gólov počas turnaja. Až do ročníka so skupinovou fázou sa rátali aj góly z kvalifikačnej fázy. Od sezóny 2021/2022 sa rátajú len góly zo skupinovej fázy.

## Referencie

## Pozri aj
* Európsky pohár žien UEFA

## Iné projekty

## Externé odkazy
* 

## Zdroj